ඉන්ටර්පෝල් දත්තවලට අනුව ලෝක දැව වෙළෙඳාමෙන් සියයට 15 - 30ත් අතර ප්‍රමාණයක් සිදුවෙන්නේ ජාතික නීති නැතහොත් ජාත්‍යන්තර නීති කඩ කරමිනි. නීති විරෝධී දැව ජාවාරම් නිසා සැම තත්පර දෙකකටම වරක් පාපන්දු ක්‍රීඩාංගණයක ප්‍රමාණයක කැලෑ එළිපෙහෙළි වෙන බව ලෝක බැංකුව කියයි. ලොව ජීවත්වන සත්ත්ව විශේෂවලින් සියයට 80 කටත් වඩා ගොඩබිම් කේන්ද්‍ර කරගෙන වාසය කරන අතර පෘථිවි වායුගෝලයේ කාබන් ඩයොක්සයිඩ් උරාගැනීමට ද වනාන්තර විශාල මෙහෙයක් ඉටු කරයි. ගැබොන් රාජ්‍යයේ සියයට 85කටත් වඩා වනාන්තරවලින් වැසී තිබෙන අතර එරට ප්‍රධාන අපනයන කර්මාන්තය වන්නේ දැව වෙළෙඳාමයි. එරට වනාන්තරවල තෝරාගත් ගස් පමණක් කපා දැමීම නිසා වනාන්තර විනාශවෙමින් තිබේ. පේරු රාජ්‍යය, නිකරගුවාව හා සොලොමන් දූපත් ද නීති විරෝධී දැව වෙළෙඳාම් නිසා තර්ජනයට ලක්ව තිබෙන රටවල් කිහිපයකි. ලබන වසරේදී ඇමරිකානු අරමුදල්වලින් තවත් රටවල් 12ක පමණ දැව සාම්පල එකතු කිරීමට අපේක්ෂිතයි.
ලොව ජීවත්වන සත්වයන්ගෙන් කොපමණ ප්‍රමාණයක් ගොඩබිම් කේන්ද්‍ර කරගෙන ජීවත් වනවාද?
සියයට 80 කටත් වඩා